
1. Жалпы ережелер 

1.1. «Самұрық-Энерго» АҚ-ның Тәуекелдерді басқару және ішкі бақылау жөніндегі осы Саясаты (бұдан әрі – Саясат) Қазақстан Республикасының заңнамасына, «Самұрық-Қазына» АҚ-ның Тәуекелдерді басқару және ішкі бақылау жөніндегі саясатына, «Самұрық-Энерго» АҚ-ның (бұдан әрі – Қоғам) ішкі құжаттарына, Трэдвэй комиссиясының (COSO) Демеуші ұйымдар комитетінің ұсынымдарына және тәуекелдерді басқару және ішкі бақылау саласындағы өзге де озық практикаларға сәйкес әзірленді.
1.2. Саясат Қоғамдағы тәуекелдерді корпоративтік басқару және ішкі бақылау жүйесін ұйымдастырудың негізгі қағидаттары мен тәсілдерін айқындайды.
1.3. Саясатқа қосымша Қоғамда іске асырылған және ықтимал тәуекелдерді есепке алу және талдау, ішкі бақылауды ұйымдастыру және жүзеге асыру, тәуекелдердің жекелеген түрлері бойынша және өзге де ішкі нормативтік құжаттар қолданылады.
1.4. Қоғамның лауазымды адамдары мен қызметкерлері өз міндеттерін жүзеге асыру және қойылған міндеттерді орындау кезінде Саясатты басшылыққа алуға міндетті.
1.5. Осы Саясаттың қолданысы дауыс беретін акцияларының (қатысу үлестерінің) 100%-ы Қоғамға меншік құқығымен немесе сенімгерлік басқару құқығымен тікелей тиесілі еншілес ұйымдарға қолданылады.
1.6. Бұл ретте Қоғам Қоғам тобы шеңберінде тәуекелдерді корпоративтік басқару жүйесін (ТКБЖ) және ішкі бақылау жүйесін (ІБЖ) дамыту және жетілдіру жөніндегі қызметті үйлестіреді.
1.7. Саясат Қоғамның интернет-сайтында орналастырылады және оның негізгі ережелері Қоғамның жылдық есебінде ашып көрсетіледі.


2. [bookmark: _Toc237446723]Терминдер мен қысқартулар 

	Термин / қысқарту
	Анықтамасы

	Тәуекел иесі
	белгілі бір тәуекелді басқару аспектілеріне жауапты қызметкер немесе құрылымдық бөлімше немесе Қоғамның/ ЕҰ-ның алқалы органы

	Ішкі бақылау
	Қоғамның/ЕҰ-ның Директорлар кеңесі/ Байқау кеңесі, Басқарма және Қоғам/ЕҰ қызметкерлері жүзеге асыратын операциялық мақсаттарға, есептілікті дайындау және заңнаманы сақтау саласындағы мақсаттарға, Қоғамның/ЕҰ-ның ішкі нормативтік құжаттарының талаптарына қол жеткізуге қатысты «ақылға қонымды сенімділікті» қамтамасыз етуге арналған процесс ТБКЖ бөлігі болып табылады

	Қоғам тобы
	«Самұрық-Энерго» АҚ және «Самұрық-Энерго» АҚ еншілес ұйымдары

	Еншілес ұйым (ЕҰ)
	Дауыс беретін акцияларының (қатысу үлестерінің) 100%  Қоғамға меншік немесе сенімгерлік басқару құқығымен тікелей тиесілі заңды тұлға


	Тәуекелдер картасы
	тік бұрышты кестеде орналасқан шоғырландырылған негізде Қоғам/ЕҰ тәуекелдерінің графикалық бейнесі: тік осі бойынша тәуекел әсері (залал мөлшері), ал көлденеңінен - оның туындау ықтималдығы көрсетілген

	Негізгі тәуекел көрсеткіші (НТК)
	тәуекел факторларының өзгеру тенденциялары және Қоғамның/ЕҰ-ның қызметіне теріс әсер етуі мүмкін тәуекелдерді іске асыру туралы сигнал беретін индикатор

	Негізгі тәуекелдер
	Тәуекелдер картасында ірі, сыни және апатты болып жіктелген және іске асырудан келтірілген залал тәуекел-тәбет деңгейінен 50-ден 100% дейін және одан жоғары болуы мүмкін тәуекелдер


	Бақылау (бақылау рәсімі)
	ішкі бақылау элементі, құжатталған әрекеттер жиынтығы, жүйенің конфигурациясы немесе тәуекелді жүзеге асыру ықтималдығын азайтуға немесе оның салдарын азайтуға мүмкіндік беретін процестерді ұйымдастыру, бақылау процедурасы бизнес-процестердің ажырамас бөлігі болып табылады

	ТБКЖ
	тәуекелдерді басқарудың корпоративтік жүйесі

	«Үш қорғаныс желісі» моделі
	тәуекелдерді тиімді басқару және ішкі бақылау үшін Қоғамның/ЕҰ-ның Директорлар кеңесі/Бақылау кеңесі басшылығымен рөлдер мен міндеттерді үш бөлек топ (қорғаныс желілері) арасында бөлу қажет: бизнес функциялары (Қоғамның/ЕҰ-ның әрбір құрылымдық бөлімшесі), тәуекелдерді мониторингілеу және бақылау функциясы (тәуекел-бөлімшесі мен «Комплаенс» қызметі/комплаенс функциясы), тәуекелдерді басқару және ішкі бақылау тиімділігін тәуелсіз бағалау функциясы (Ішкі аудит қызметі)

	Қоғам
	«Самұрық-Энерго» АҚ

	Ақылға қонымды сенімділік
	ТБКЖ және ішкі бақылау қоғамның мақсаттарына жетудің ақылға қонымды кепілдіктерін ғана бере алады, бірақ ішкі ортаның тән шектеулеріне байланысты абсолютті кепілдік бере алмайды (мысалы, адами фактор, бақылау процедураларын енгізудің орындылығы принципін қолдану, т. б.).

	Тәуекелдер тізілімі
	Қоғамның/ЕҰ-ның сәйкестендірілген тәуекелдері туралы ақпаратты қамтитын құжат (тәуекел сипаттамасы, тәуекел факторлары, тәуекел иесі, тәуекелді бағалау көрсеткіштері және т. б.)

	Тәуекел
	Қоғамның/ЕҰ-ның стратегиялық, операциялық және өзге де бизнес мақсаттарына (қызметінің негізгі көрсеткіштеріне) қол жеткізуге әсер етуі мүмкін оқиғалардың туындау ықтималдығы

	Тәуекел-тәбет
	Қоғам алға қойған мақсаттарға қол жеткізген кезде қабылдауға дайын тәуекелдің және/немесе залалдың қолайлы мөлшері

	Тәуекел бөлімі
	Қоғамның тәуекелдерді басқару және ішкі бақылау жүйесін ұйымдастыруға жауапты құрылымдық бөлімшесі

	ІАҚ 
	Қоғамның ішкі аудит қызметі

	ІБЖ
	Ішкі бақылау жүйесі

	ҚБ
	Қоғамның құрылымдық бөлімшесі

	Толеранттылық
	тәуекелді іске асыру салдарынан нақты бизнес-мақсатқа қол жеткізуге қатысты ауытқудың қолайлы деңгейі

	Тәуекелдерді басқару (тәуекелдер менеджменті)
	Қоғамның барлық процестеріне (стратегиялық жоспарлаудан бастап тиімділікті басқаруға дейін) интеграцияланған, Қоғам құнды құру, сақтау және іске асыру кезінде тәуекелдерді басқару үшін сүйенетін мәдениет, құзыреттер, әдістер мен тәсілдер. Тәуекелдерді басқару корпоративтік басқарудың негізгі элементтерінің бірі болып табылады және ұйымның барлық деңгейлерінде басқарушылық шешімдер қабылдау процесінің ажырамас бөлігі болып саналады. Саясатта «тәуекелдерді басқару», «тәуекел-менеджмент», «тәуекелдерді корпоративтік басқару жүйесі (ТКБЖ)» терминдері өзара алмастырылатын терминдер ретінде қолданылады.

	ТКБЖ қатысушылары
	Директорлар кеңесі / Бақылау кеңесі, оның комитеттері, Ішкі аудит қызметі, Басқарма, оның комитеттері, Қоғам/ ЕҰ қызметкерлері, Тәуекел бөлімшесі, «Комплаенс» қызметі / комплаенс функциясы, Қоғамның/ЕҰ-ның құрылымдық бөлімшелері, тәуекел үйлестірушілері



Саясат мәтінінде анықталмаған терминдер мен анықтамалар Қазақстан Республикасының заңнамасында, Жарғыда және Қоғамның өзге де ішкі құжаттарында айқындалған мағынада пайдаланылады.

3.	Тәуекелдерді басқару және ішкі бақылаудың корпоративтік жүйесінің мақсаттары мен міндеттері

3.1. ТБКЖ және ІБЖ мынадай мақсаттарға қол жеткізудің ақылға қонымды сенімділігін қамтамасыз етуге арналған:
1) стратегиялық мақсаттар;
2) операциялық мақсаттар – ресурстарды тиімді әрі нәтижелі пайдалану, активтердің сақталуын қамтамасыз ету;
3) анық есептілікті дайындау саласындағы мақсаттар;
4) қолданылатын заңнаманы және ішкі талаптарды сақтау саласындағы мақсаттар.
           ТБКЖ жоғарыда белгіленген төрт санат бойынша мақсаттарға қол жеткізуге шоғырланса, ішкі бақылау операциялық мақсаттарға, анық есептілікті дайындау саласындағы мақсаттарға және қолданылатын заңнаманы және ішкі талаптарды сақтау саласындағы мақсаттарға қол жеткізуге шоғырланады.
        3.2. Тәуекел-менеджмент және ішкі бақылау әрбір жеке қызметкерден басталады, осыған байланысты ТБКЖ мен ішкі бақылаудың тиімділігі белгілі бір шектеулерге ие. Қателер, екі немесе одан да көп адамның сөз байласуы, адам факторына байланысты өзге де шектеулер ұйымның мақсаттарына қол жеткізуге абсолютті кепілдік беруге мүмкіндік бермейді, тек ақылға қонымды сенімділікті қамтамасыз ету мүмкіндігін туындатады.
        3.3. ТБКЖ мен ішкі бақылаудың міндеттері:
1) тәуекел мәдениетін арттыру және тәуекел-менеджмент пен ішкі бақылауды Қоғам қызметінің барлық аспектілеріне интеграциялау;
2) Қоғам мақсаттарына қауіп төндіретін жағдайлардың алдын алу, жағымсыз «тосын жағдайларға» тиімді ден қою және мұндай жағдайлар туындаған кезде олардың салдарын қолайлы деңгейге дейін төмендету қабілетін арттыру есебінен қызмет нәтижелерінің құбылмалылығын төмендету;
3) ұзақ мерзімді перспективада активтердің құнын және Қоғамның кірістілігін арттыру мүмкіндіктерін пайдалануды қамтамасыз ету.

4. ТБКЖ компоненттері
4.1. Тәуекел-менеджмент бизнестің өмірлік цикліне сәйкес келетін өзара байланысты мынадай компоненттерден тұрады: басқару және мәдениет; стратегия және мақсаттарды белгілеу; қызмет тиімділігі; мониторинг және өзгерістерді енгізу; ақпарат, коммуникациялар және есептілік.
Ішкі бақылау ТБКЖ компоненттерімен тығыз өзара байланыстағы компоненттерден тұрады: бақылау ортасы (ұйымдық құрылымды, адалдық пен этикалық нормаларды, басшылықтың философиясы мен басқару стилін, кадр саясатын, қызметкерлердің құзыреттілігін қамтиды және «басқару және мәдениет» компонентімен өзара байланысты); тәуекелдерді бағалау («қызмет тиімділігі» компонентімен тығыз өзара байланысты); бақылау рәсімдері (тәуекелдерді басқарудың бір бөлігі болып табылады); ақпарат және коммуникациялар; мониторинг («мониторинг және өзгерістерді енгізу», «ақпарат, коммуникациялар және есептілік» компоненттерімен тығыз өзара байланысты).
Ішкі бақылау ТБКЖ-ның ажырамас бөлігі болып табылатынын және ТБКЖ мен ішкі бақылау компоненттерінің өзара тығыз байланыста екенін ескере отырып, мағынасы ұқсас қағидаттардың қайталануын болдырмау мақсатында Саясатта қағидаттар тек ТБКЖ құрылымы бойынша, бақылау рәсімдеріне қойылатын талаптарды сипаттау бөлігін кеңейте отырып ұсынылған. Бұл ретте, бұдан басқа, мыналарды ескеру қажет:
· ТБКЖ құнды құруға және сақтауға бағытталса, ішкі бақылау нақты мақсаттарға қол жеткізбеу тәуекелдеріне ден қою жөніндегі шараларды қабылдауға бағытталады;
· ішкі бақылау тұжырымдамасынан айырмашылығы, ТБКЖ тұжырымдамасы Тәуекел-тәбетті, Толеранттылықты айқындауды және тәуекелдерге кешенді шолу жасауды қамтиды, сондай-ақ тәуекел мәдениетіне баса назар аударады. Бұл ретте Қоғамдағы Тәуекел-тәбеттің, Толеранттылықтың, тәуекелдерге кешенді шолудың болуы және тәуекел мәдениетінің деңгейі Қоғамдағы ішкі бақылаудың жұмыс істеуіне елеулі әсер етеді.
4.2. «Басқару және мәдениет» компоненті ұйымның миссиясын, пайымын және құндылықтарын айқындау кезеңіне сәйкес келеді және мынадай қағидаттарға негізделеді:
· Қоғамның Директорлар кеңесінің тәуекелдерді басқаруға бақылау функциясын жүзеге асыруы;
· операциялық құрылымдарды құру;
· қалаулы мәдениетті айқындау;
· негізгі құндылықтарға бейілділікті көрсету;
· білікті мамандарды тарту, дамыту және ұстап қалу.
4.3. «Стратегия және мақсаттарды белгілеу» компоненті стратегияны әзірлеу кезеңіне сәйкес келеді және мынадай қағидаттарға негізделеді:
· қызметті жүзеге асыру жағдайларын талдау;
· тәуекел-тәбетті айқындау;
· баламалы стратегияларды бағалау;
· бизнес-мақсаттарды тұжырымдау.
4.4. «Қызмет тиімділігі» компоненті бизнес-мақсаттарды тұжырымдау кезеңіне сәйкес келеді және мынадай қағидаттарға негізделеді:
· тәуекелдерді анықтау;
· тәуекелдердің маңыздылығын бағалау;
· тәуекелдерді басымдыққа бөлу;
· тәуекелдерге ден қою;
· тәуекелдерге кешенді көзқарас.
4.5. «Мониторинг және өзгерістерді енгізу» компоненті стратегияны іске асыру және қызмет тиімділігін бағалау кезеңіне сәйкес келеді және мынадай қағидаттарға негізделеді:
· Елеулі өзгерістерді бағалау;
· Тәуекелдер мен қызмет тиімділігін талдау (факторлық талдау);
· Тәуекелдерді басқарудың тиімділігін арттыру.
4.6. «Ақпарат, коммуникациялар және есептілік» компоненті құнды арттыруға ықпал етеді және мынадай қағидаттарға негізделеді:
· Ақпарат пен технологияларды пайдалану;
· Тәуекелдер туралы ақпаратты тарату;
· Тәуекелдер, корпоративтік мәдениет және қызмет тиімділігі туралы есептілік.


5. ТБКЖ және ІБЖ қағидаттары

5.1. Директорлар кеңесінің тәуекелдерді басқару және ішкі бақылау жөніндегі бақылау функциясын жүзеге асыруы
5.1.1. Қоғамның Директорлар кеңесі тәуекелдерді басқару және ішкі бақылау тиімділігіне бақылауды тәуекелдерді басқару саласындағы мынадай функцияларды (олармен шектелмей) жүзеге асыру арқылы қамтамасыз етеді:
· Қоғам мақсаттарын (қысқа мерзімді және ұзақ мерзімді) айқындайды;
· Саясат шеңберінде ТБКЖ-ны ұйымдастыру қағидаттары мен тәсілдерін, ішкі бақылауды ұйымдастыруға және бақылау рәсімдерін жүргізуге қойылатын талаптарды, сондай-ақ Қоғамның ТБКЖ қатысушыларының тәуекелдерді басқару және ішкі бақылау саласындағы рөлдерін бөлуді бекітеді;
· Тәуекел-тәбетті, Толеранттылықты, Негізгі тәуекел көрсеткіштерін, Тізілімді, Тәуекелдер картасын, Тәуекелдерді басқару жөніндегі іс-шаралар жоспарын бекітеді;
· тоқсан сайын Қоғам Басқармасы Төрағасының есепті кезең ішінде, оның ішінде Қоғамның негізгі тәуекелдерін сипаттау және талдау қамтылған тәуекелдерді басқару жөніндегі есепті қамтитын есебін қарайды;
· Қоғамның Директорлар кеңесінің құзыретіне кіретін мәселелерді тиісті түрде қарауды, шешімдер қабылдау кезінде ілеспе тәуекелдерді ескере отырып қамтамасыз етеді;
· қолданыстағы тәуекелдерді басқару және ішкі бақылау жүйесінің Қоғамның Директорлар кеңесі айқындаған оны ұйымдастыру қағидаттары мен тәсілдеріне сәйкестігіне және оның тиімді жұмыс істеуіне көз жеткізу үшін тиісті шаралар қабылдайды, оның ішінде (бірақ олармен шектелмей) Ішкі аудит қызметінің ТБКЖ мен ішкі бақылаудың тиімділігін бағалау жөніндегі есептерін қарайды, ішкі бақылау мен тәуекелдерді басқаруды жетілдіру жөніндегі сыртқы аудиторлардың қорытындыларын талдайды.
5.1.2. Қоғамның Директорлар кеңесі тұрақты негізде өзі үшін мынаны айқындауға тиіс: оның тәуекелдерді басқару және ішкі бақылау жөніндегі бақылауды жүзеге асыру үшін қажетті тәуелсіздігі, дағдылары, тәжірибесі мен бизнес туралы білімі бар ма және Қоғам қызметінің ағымдағы мәселелері бойынша толық ақпаратқа қол жеткізе ала ма.
5.1.3. Қоғамның Аудит жөніндегі комитеті ТБКЖ мен ішкі бақылаудың сенімділігі мен тиімділігін бақылау мәселелері бойынша Қоғамның Директорлар кеңесіне жәрдем көрсетеді.

5.2. Операциялық құрылымдарды құру

5.2.1. Қоғам Басқармасы мынадай функцияларды орындау арқылы тәуекелдерді басқару және ішкі бақылау жүйесінің құрылуын және тиімділігін қамтамасыз етеді:
- Саясаттың іске асырылуын, ішкі нормативтік құжаттарды әзірлеу мен енгізуді, бизнес ортаның сыртқы және ішкі ортасындағы өзгерістерді ескере отырып, оларды өзектендіруді қамтамасыз етеді және тәуекелдерді басқару және ішкі бақылау саласындағы барлық бекітілген ішкі нормативтік құжаттар туралы Қоғамның Директорлар кеңесіне хабарлайды;
- Қоғамның Директорлар кеңесінің шешімдерін, Қоғамның Аудит комитетінің тәуекелдерді басқару және ішкі бақылау жүйесін ұйымдастыру саласындағы ұсынымдарын орындайды;
- Қоғам қажеттіліктеріне жауап беретін және тәуекелдерді тиімді басқаруды қамтамасыз ететін ұйымдық құрылымды бекітеді;
- тәуекелдерді басқару және ішкі бақылаудың нақты рәсімдері бойынша өкілеттіктерді, міндеттер мен жауапкершілікті төмен тұрған деңгейдегі басшылар және/немесе құрылымдық бөлімшелердің басшылары/бизнес-процестердің иелері арасында бөледі;
- тиісті біліктілігі мен тәжірибесі бар қызметкерлердің тәуекелдерді басқару және ішкі бақылау рәсімдерін енгізуін қамтамасыз етеді;
- тәуекелдерді басқару және ішкі бақылауды Қоғамның барлық бизнес-процестеріне интеграциялауды қамтамасыз етеді, оның ішінде, бірақ онымен шектелмей, қызметтің түрлі бағыттары бойынша қызмет нәтижелері туралы есептер шеңберінде және Қоғам Басқармасының құзыретіне кіретін мәселелерді қарау шеңберінде тәуекелдер туралы ақпаратты қарайды және талқылайды;
- Қоғамның лимиттері бойынша мәселелерді және Қоғамның ішкі нормативтік құжаттарына сәйкес ТБКЖ және ІБЖ-ға қатысты өзге де мәселелерді қарайды;
- тәуекелдерді басқару және ішкі бақылау шеңберіндегі өзге де функциялар.
5.2.2. Көлденең коммуникацияны және Қоғамда ТБКЖ-ны тиімді енгізуді қамтамасыз ету мақсатында тәуекелдер жөніндегі Комитет құрылуы мүмкін. Ол Қоғам Басқармасы жанындағы консультативтік-кеңесші орган болып табылады және тәуекелдерді басқару бөлігінде ұсыныстар әзірлейді, оның негізгі функцияларына мыналар жатады:
1) Қоғамның негізгі тәуекелдерін және тәуекелдерді басқару жөніндегі шаралардың тиімділігін қарайды;
2) Директорлар кеңесінің бекітуіне шығару үшін Тәуекел-аппетитті, әрбір тәуекел бойынша толеранттылық деңгейін және лимиттерді келіседі;
3) Директорлар кеңесінің бекітуіне шығару үшін Негізгі тәуекел көрсеткіштерін келіседі;
4) Директорлар кеңесінің бекітуіне шығару үшін тәуекелдерді басқару жөніндегі бөлімшенің тәуекелдерді басқару саясатын, рәсімдерін және құрылымын дамыту жөніндегі ұсыныстарын қарайды;
5) Директорлар кеңесінің бекітуіне шығару үшін Тәуекелдер тізілімін, Тәуекелдер картасын, Тәуекелдер мен бақылаулар матрицасын келіседі;
6) Қоғам органдарына арналған ТББЖ және ІБЖ бойынша есептілікті қарайды және алдын ала мақұлдайды/келіседі;
7) Қоғамның және ЕТҰ-ның қолданыстағы сыни тәуекелдерін және оларды басқару әдістерін талдайды;
8) Қоғамның Директорлар кеңесі мен Басқармасының тапсырмаларына сәйкес өзге де функцияларды орындайды.
5.2.3. Қоғамның Директорлар кеңесі мен Басқармасы өз функцияларын орындау кезінде «Үш қорғаныс желісі» моделіне сүйенеді.
5.2.4. Бірінші қорғаныс желісі (бизнес-функциялар) өз құзыреті шеңберінде әрбір қызметкер атынан құрылымдық бөлімшелермен ұсынылған. Қоғамның қызметкерлері (тәуекел иелері) лауазымдық міндеттерін орындау кезінде тәуекелдерді тікелей басқарады және өз құзыреті шеңберінде бақылау рәсімдерін орындайды, оның ішінде мынадай негізгі функцияларды жүзеге асырады:
- тәуекелдерді сәйкестендіреді және бағалайды, тәуекелдерге ден қою стратегияларын (тәуекелді қабылдау, тәуекелден жалтару, тәуекелді ұлғайту, тәуекелді қысқарту немесе тәуекелді беру) және тәуекелдерге ден қою жөніндегі нақты шараларды ұсынады және іске асырады, қажет болған жағдайда тұрақты негізде жетекшілік ететін қызмет шеңберінде ТБКЖ-ны жетілдіру жолдарын ұсынады;
- өздеріне жүктелген бизнес-процестерді регламенттейтін ішкі нормативтік құжаттар мен рәсімдерді әзірлейді және өзектендіреді;
- бақылау дизайнын айқындайды/құжаттайды/жетілдіреді және бақылау рәсімдерін орындайды, өздеріне жүктелген бизнес-процестер шеңберінде тәуекелдер мен бақылаулар матрицаларын тұрақты негізде әзірлейді;
- өз құзыреті шеңберінде Тәуекел-аппетиттің барлық құрамдас бөліктерін сақтайды;
- іске асқан және әлеуетті тәуекелдерді есепке алу және талдау жөніндегі ішкі нормативтік құжатқа сәйкес іске асқан және әлеуетті тәуекелдер базасын толтырады;
- өз функцияларын орындауға байланысты тәуекелдерге елеулі әсер етуі мүмкін сыртқы және ішкі факторларды қадағалайды;
- мүдделі тұлғаларға тәуекелдер туралы уақтылы және толық ақпарат береді, оның ішінде, бірақ онымен шектелмей, Толеранттылықты, НТК-ны тұрақты мониторингтеу, Толеранттылықты айқындау, Тәуекелдер тізілімін және Тәуекелдер картасын, Тәуекелдерді басқару жөніндегі іс-шаралар жоспарын, тәуекелдер бойынша шоғырландырылған есептерді қалыптастыру мақсатында тоқсан сайын Тәуекелдер жөніндегі бөлімшеге ақпарат ұсынады; сондай-ақ тәуекел бейініндегі өзгерістер туралы мәліметтерді (оның ішінде НТК-ның шекті мәнінен асып кетуі немесе оған жақындауы туралы деректерді), жаңа тәуекелдер және оларға ден қою жөніндегі шаралар туралы ұсыныстарды жаңа тәуекел анықталған немесе тәуекел өзгерген күннен бастап бір жұмыс күні ішінде жібереді.
5.2.5. Қоғамның әрбір құрылымдық бөлімшесінде қызметі іске асқан және әлеуетті тәуекелдерді есепке алу және талдау жөніндегі ішкі нормативтік құжаттармен реттелетін тәуекелдер жөніндегі координатор тағайындалады.
Құрылымдық бөлімшелер өздері жетекшілік ететін ЕТҰ мен қызмет бағыттарының тәуекелдері туралы ақпараттың Тәуекелдер жөніндегі бөлімшеге шоғырландырылған негізде ұсынылуын қамтамасыз етуге тиіс.
5.2.6. Екінші қорғаныс желісі (мониторинг функциялары) Қоғамның Тәуекелдер жөніндегі бөлімшесімен, оған жетекшілік ететін Қоғамның басқарушы директорымен және Қоғамның «Комплаенс» қызметі/комплаенс-функциясы тарапынан ұсынылған.
Екінші қорғаныс желісі құрылымдық бөлімшелердің (бизнес-функциялардың) тәуекелдерді және ішкі бақылауды басқарудың тиімді практикаларын енгізуін, Қазақстан Республикасы заңнамасының және Қоғамның ішкі нормативтік құжаттарының талаптарын сақтауын, Қоғамның Мінез-құлық кодексін, Қоғамның ішкі құжаттарын және/немесе Қазақстан Республикасының сыбайлас жемқорлыққа қарсы іс-қимыл мәселелері бойынша заңнамасын бұзудың болжамды жағдайларын және Қоғамға қолданылатын өзге де реттеушілік талаптарды мониторингтеуді жүзеге асырады.
Тәуекелдер жөніндегі құрылымдық бөлімше мынадай функцияларды орындайды:
- Қоғамдағы тәуекелдерді басқару және ішкі бақылау процестерін үйлестіреді;
- ішкі бақылау ортасының жұмыс істеуін қамтамасыз етеді, Қоғамдағы бақылау рәсімдерінің мониторингін жүзеге асырады;
- Қоғам үшін тәуекелдерді басқару және ішкі бақылау саласындағы ішкі нормативтік құжаттарды әзірлейді және өзектендіреді, бекітілген құжаттар туралы тәуекел иелеріне хабарлайды, тәуекелдерді басқару мен ішкі бақылауды бизнес-процестерге интеграциялау жөнінде ұсыныстар енгізеді;
- болжамды жылдан бұрынғы жылдың 31 қазанынан кешіктірмей жыл сайын Тәуекелдер тізілімінің және Тәуекелдер картасының, Тәуекелдерді басқару жөніндегі іс-шаралар жоспарының, НТК жобаларын қалыптастырады және оларды болжамды жылдан бұрынғы жылдың 31 желтоқсанынан кешіктірмей Қоғамның/ЕТҰ-ның тиісті уәкілетті органының бекітуіне шығарады;
- тоқсан сайын осы Саясатқа 4-қосымшада көрсетілген мерзімдерден кешіктірмей тәуекелдер бойынша есептерді қалыптастырады;
- жыл сайын/мерзімді түрде Тәуекел-аппетитті қалыптастырады;
- тәуекелдер бойынша шоғырландырылған есептерді дайындау кезінде, сондай-ақ Қоғамның Басқармасы мен Директорлар кеңесінің (олардың комитеттерінің) қарауына шығарылатын материалдарды қарау кезінде тәуекел иелері анықтаған тәуекелдерді қамтудың толықтығын және осы тәуекелдерге ден қою шараларының жеткіліктілігін сыни тұрғыдан бағалайды, тәуекелдер портфелін талдайды және ден қою стратегиясы және қажет болған жағдайда тиісті тәуекелдерді басқаруға қатысты ресурстарды қайта бөлу жөнінде ұсыныстар әзірлейді, басшылықтың назарын жаңа тәуекелдерге және тәуекелдердегі елеулі өзгерістерге аударады. Бұл ретте негізгі тәуекелдерге ерекше назар аударылады;
- қажеттілігіне қарай оқытуды ұйымдастырады, тәуекел иелеріне және ЕТҰ-ға тәуекелдерді басқару және ішкі бақылау саласында әдіснамалық және практикалық қолдау көрсетеді;
- іске асқан және әлеуетті тәуекелдер деректер базасын тұрақты негізде әкімшілендіреді.
- Қоғамның Ішкі аудит қызметімен, оның ішінде, бірақ онымен шектелмей, жылдық аудиторлық жоспарды, кепілдіктер картасын қалыптастыру бөлігінде өзара іс-қимыл жасайды, аудиторлық тексерулер мен бақылау рәсімдерінің мониторингі нәтижелерін талқылайды, білім және әдіснамалармен алмасады.
Тәуекелдер жөніндегі бөлімше және жетекшілік ететін басқарушы директор Қоғамның Директорлар кеңесін, Қоғамның Басқармасын (олардың комитеттерін) тәуекелдердің ағымдағы жай-күйі және қабылданып жатқан ден қою шаралары, бақылау ортасындағы өзгерістер, тәуекелдерді басқару және ішкі бақылау процесіндегі елеулі ауытқулар, тәуекелдерді басқару және ішкі бақылауды жетілдіру бойынша іске асырылып жатқан шаралар, тәуекелдерді басқару саласындағы өзге де мәселелер туралы хабардар етуге жауапты болып табылады.
Мүдделер қақтығысын болдырмау мақсатында Тәуекелдер жөніндегі бөлімшеге жетекшілік ететін басқарушы директор экономикалық жоспарлау, корпоративтік қаржыландыру, қазынашылық, инвестициялық қызмет, ішкі аудит функцияларын қоса атқармауға, Қоғамның Аудит комитетінің мүшесі болмауға тиіс.
 Тәуекелдер жөніндегі бөлімше мен жетекшілік ететін басқарушы директор өздерінің функционалдық міндеттерін орындау үшін қажетті Қоғамның барлық ақпаратына, құжаттарына қол жеткізуге тиіс.
«Комплаенс» қызметі комплаенс-тәуекелдерді, оның ішінде Қоғамның Мінез-құлық кодексін бұзу тәуекелдерін, Қазақстан Республикасының сыбайлас жемқорлыққа қарсы іс-қимыл саласындағы заңнамасының талаптарын бұзу тәуекелдерін және Қоғамға қолданылатын өзге де реттеушілік талаптарды басқаруға бағытталған комплаенс бағдарламасын әзірлеуге және енгізуге жауап береді.
5.2.7. Үшінші қорғаныс желісі (тәуелсіз кепілдік) Қоғамның Ішкі аудит қызметімен ұсынылған, ол тәуекелдерді басқару мен ішкі бақылаудың тиімділігіне тәуелсіз бағалау жүргізеді және оларды жетілдіруге ықпал етеді, Қоғамның Аудит комитеті мен Директорлар кеңесіне қолдау көрсетеді, оларға тәуекелдерді басқару және ішкі бақылау жүйесінің тиімділігіне тәуелсіз бағалау ұсынады.

5.3. Қалаулы мәдениетті айқындау

5.3.1. Тәуекелдерді басқару мәдениеті (тәуекел мәдениеті) тәуекел-менеджменттің негізі болып табылады, ол барлық лауазымды тұлғалар мен қызметкерлер өз міндеттерін орындау кезінде ұстанатын және қолданатын тәуекелдерді басқару саласындағы сенімдер, түсініктер мен білімді білдіреді.
Тәуекел мәдениеті Қоғамның корпоративтік мәдениетінің бір бөлігі болып табылады. Тәуекел мәдениетінің деңгейі стратегияны әзірлеу сәтінен бастап оны іске асыруға және тиімділігін мониторингтеуге дейін тәуекелдердің қалай анықталатынын, бағаланатынын және басқарылатынын айқындайды.
5.3.2. Тәуекел мәдениеті төрт қағидатқа негізделеді:
1) Жоғары деңгейдегі тон: Директорлар кеңесі, Басқарма және Қоғамның Басшылығы жоғарыдан бастап тиісті тон қалыптастырады және шешімдер қабылдау кезінде ұзақ мерзімді құн, рентабельділік және шешімдерді қабылдауға да, қабылдамауға да байланысты тәуекелдер арасындағы оңтайлы теңгерімді басшылыққа алады, басшылық бағынысты қызметкерлер арасында тәуекелге бағдарланған мінез-құлықты ынталандырады. Қоғам органдары отырыстарының күн тәртібіндегі әрбір мәселе тәуекелдерді талдау негізінде сүйемелденуге тиіс.
2) Корпоративтік басқару: Қоғамның қызметі қызметкерлердің Саясат пен барлық ішкі нормативтік құжаттардың сақталуы міндетті екенін түсінуін қамтамасыз ететін бақылау ортасын қалыптастыруға бағытталған. Қоғамның барлық лауазымды тұлғалары мен қызметкерлері тәуекелдерді басқару және ішкі бақылау бойынша өздерінің жауапкершілік саласы мен өкілеттіктерін нақты түсінеді. Тәуекел иелері өз құзыреті шеңберінде тәуекелдерді түсінеді, оларды басқарады және Қоғамның ішкі нормативтік құжаттарына сәйкес тәуекелдер туралы тиісті түрде хабардар етеді.
3) Шешімдер қабылдау: Ішкі орта коммуникациялардың ашықтығымен және тәуекелдер туралы ақпараттың ашықтығымен сипатталады, бұл Қоғамның қызметкерлері мен лауазымды тұлғалары арасында ілеспе тәуекелдер мен әлеуетті мүмкіндіктерді ашық әрі сындарлы талқылауға ықпал етеді және сыртқы сын-қатерлерге жауап ретінде тиімді шешімдерді бірлесіп қабылдауға мүмкіндік береді.
Барлық деңгейлердегі сыйақы жүйесі Басшылық мен қызметкерлердің басқарушылық шешімдер қабылдау процесінде тәуекелге дұрыс көзқарасын қалыптастыру үшін қаржылық және қаржылық емес ынталандыруларды пайдаланады. Тәуекел мәдениеті дамыған жағдайда қабылданатын шешімдер Тәуекел-аппетитпен нақты айқындалады.
4) Құзыреттілік: Қоғамның ұйымдық құрылымы «үш қорғаныс желісі» моделіне негізделеді. Тәуекелдер жөніндегі бөлімше екінші қорғаныс желісінің рөлін тиімді орындай отырып, Қоғамның мақсаттарына қол жеткізуге қатысты Басшылықтың сенімділігін арттырады. Тәуекелдер жөніндегі бөлімше Қоғамдағы тәуекел мәдениетін тұрақты дамыту бағытын қолдайды.
Тәуекелдер жөніндегі бөлімше қажет болған жағдайда Қоғам қызметкерлері арасында тәуекелдер бойынша анонимді сауалнамалар жүргізуді бастамашылық ете алады.
5.3.3. Қоғам Басқармасы мен Директорлар кеңесі үшін тәуекел мәдениетінің деңгейі туралы ақпарат көздері Қоғамда/ЕТҰ-да тәуекелдерді басқару және ішкі бақылау жүйесінің тиімділігін бағалау жөніндегі құжаттар, ЕТҰ-дағы корпоративтік басқару диагностикасы жөніндегі есептер және т.б. болуы мүмкін.
5.3.4. Қоғамда тиісті тәуекел мәдениетін қалыптастыру және қолдау мақсатында Қоғамның бастамашылық ақпараттандыру саясаты қолданылады, ол Қоғамның Мінез-құлық кодексінің, Қазақстан Республикасының заңнамасы талаптарының және Қоғамның сыбайлас жемқорлыққа қарсы іс-қимыл саласындағы ішкі нормативтік құжаттарының болжамды және/немесе анықталған бұзушылықтары және өзге де бұзушылықтар туралы ақпараттандыру тәртібін белгілейді.

5.4. Негізгі құндылықтарға бейілділікті көрсету

5.4.1. Қоғамның құндылықтарға бейілділігі ТБКЖ-ның тиімді жұмыс істеуінің негізі болып табылады.
Қоғамда қызметкерлер мен лауазымды тұлғалар басшылыққа ала отырып, мүдделі тараптардың мүдделерін қорғауды және олардың сенімін қамтамасыз ете алатын, бұл түптеп келгенде Қоғамның стратегиялық мақсаттарына қол жеткізуге ықпал ететін құндылықтар, негізгі қағидаттар мен мінез-құлық стандарттары айқындалған.

5.5. Білікті персоналды тарту, дамыту және олардың қызмет тұрақтылығын сақтау

5.5.1. Басшылық Қоғамның Директорлар кеңесінің қадағалауымен Қоғам мақсаттарына қол жеткізу үшін қажетті адам ресурстарына деген қажеттілікті айқындайды. Қоғамда дағдарыс жағдайлары туындаған кезде міндеттерді бөлу жоспарлары, негізгі персонал үшін сабақтастық жоспарлары әзірленуге тиіс.
Адам ресурстарын басқару саласындағы ішкі нормативтік құжаттар білікті персоналды тарту, дамыту және олардың қызмет тұрақтылығы үшін негізді айқындайды.

[bookmark: _Toc5113999][bookmark: _Toc237446732]5.6. Қызметті жүргізу шарттарын талдау
5.6.1. Миссияны, пайымдауды және құндылықтарды қолдау үшін Қоғам стратегияны әзірлеу процесінде сыртқы және ішкі ортаны ескереді.
Сыртқы ортаға саяси, экономикалық, әлеуметтік, технологиялық, құқықтық, экологиялық факторлар жатады. Қоғамның сыртқы ортамен (бизнес құрылымдармен, әлеуметтік, реттеуші, басқа да мемлекеттік органдармен) қарым-қатынасы ішкі ортада көрініс табады және оның қалыптасуына әсер етеді.

[bookmark: _Toc5114000][bookmark: _Toc237446733]5.7. Тәуекел-тәбетті анықтау
5.7.1. Тәуекел-тәбет Стратегиялық жоспарлау процесімен қатар қалыптасады. Қажет болған жағдайда, Қоғамның Даму стратегиясы бекітілгеннен/қайта қаралғаннан кейін Тәуекел-бөлімше Тәуекел-тәбетті Қоғамның Директорлар кеңесінің бекітуіне шығару жөнінде шаралар қабылдайды. Тәуекел-тәбет миссияны, пайымдауды және стратегиялық мақсаттарды ескереді, Қоғам активтерінің құнын құру, сақтау және іске асыру контекстінде инвестициялық, қаржылық және операциялық қызметке қатысты айқындалады.
5.7.2. Жыл сайын 31 желтоқсанға дейін Тәуекел-бөлімше ішкі (мысалы, стратегия өзгерген кезде) немесе сыртқы ортада (мысалы, жаңа реттеуші талаптар) елеулі өзгерістер анықталған жағдайда Тәуекел-тәбеттің өзектілігіне талдау жүргізеді, қажет болған жағдайда Тәуекел-бөлімше Тәуекел-тәбетті қайта қарау туралы мәселеге бастамашылық жасайды.
5.7.3. Тәуекел-тәбет Қоғамның Даму стратегиясының қолданылу/бекітілу кезеңінен артық емес мерзімге, сапалық және сандық көрсеткіштер түрінде белгіленеді. Тәуекел-тәбет көрсеткіштері жылдық мәндерді (мысалы, қаржылық жыл ішінде жинақталған операциялық қызметтен шығын EBITDA-ның 10% - ынан аспауы тиіс) және/немесе одан да ұзақ мерзімді көрсеткіштерді (мысалы, инвестициялық жобаның немесе компанияның бүкіл өмір бойы күтілетін капиталға инвестициялаудан болатын шығындардың дисконтталған сомасы Қоғамның меншікті капиталының 3%-ынан аспауы тиіс) қабылдай алады. Тәуекел-тәбетті қалыптастыру кезінде тәуекелдердің сипаттамалары міндетті түрде ескеріледі және шығындардың (Тәуекел-тәбеттің мөлшеріне тең) Қоғамның қаржылық нәтижелеріне әсері талданады.
5.7.4. Тәуекел-тәбет Қоғамның барлық деңгейлерінде шешім қабылдау процесіне біріктіріледі. Тәуекел-тәбет, Төзімділік, Негізгі тәуекел көрсеткіштері және тәуекел лимиттері өзара байланысты және олардың сақталуы үнемі бақыланады.
Тәуекел-тәбетті сақтау транзакциялар жүргізу, мәмілелерге бастамашылық жасау, жобаларды талдау кезінде Қоғам қызметкерлері үшін және басқару шешімдерін қабылдау кезінде Қоғамның лауазымды тұлғалары үшін міндетті болып табылады.

[bookmark: _Toc5114001][bookmark: _Toc237446734]5.8. Балама стратегияларды бағалау
5.8.1. Стратегияны таңдау кезінде Қоғам тәуекелдердің сипаттамаларын және Тәуекел-тәбетті ескереді, сондай-ақ қажет болған жағдайда баламалардың әрқайсысының тәуекелдері мен мүмкіндіктері үшін балама стратегияларды талдайды.
Тәуекелдердің сипаттамаларын түсіну Тәуекел-тәбет шегінде қала отырып, стратегияны жүзеге асыру үшін ресурстарға деген қажеттілікті анықтауға мүмкіндік береді. 
Тәуекелдерді басқару стратегияларды екі жақтан бағалауды қамтиды: 1) Стратегияның Қоғамның миссиясына, пайымдауы мен құндылықтарына сәйкес келмеу ықтималдығы; 2) таңдалған стратегияны іске асырудың салдары. 
Егер белгілі бір стратегиямен байланысты тәуекел белгіленген Тәуекел-тәбеттен асып кетсе, балама стратегияны таңдау немесе Тәуекел-тәбетті қайта қарау қажет.

[bookmark: _Toc5114002][bookmark: _Toc237446735]5.9. Бизнес-мақсаттарды тұжырымдау
5.9.1. Қоғам бизнес-мақсаттарды стратегиялық және бизнес-жоспарлау жөніндегі ішкі нормативтік құжаттарға сәйкес тұжырымдайды.
Мақсат қою кезінде Қоғам агрессивті мақсат үлкен тәуекелге әкелуі мүмкін екенін ескереді. Осыған байланысты, мақсат қою кезінде Қоғам Тәуекел-тәбетті ескереді.
5.9.2. Тиімді мониторингті жүзеге асыру және Тәуекел-тәбет деңгейінің асып кетуіне жол бермеу мақсатында тәуекелдерді іске асыру салдарынан кейбір бизнес-мақсаттардан қолайлы ауытқуды көрсететін толеранттылық белгіленеді.
Толеранттылыққа тоқсан сайын мониторинг жүргізіледі, сыртқы және ішкі ортада өзгерістер болған жағдайда ол қайта қаралуы мүмкін.

[bookmark: _Toc5114003][bookmark: _Toc237446736]5.10. Тәуекелдерді анықтау (сәйкестендіру)
5.10.1. Тәуекелдерді сәйкестендіру Қоғамның шығындарын оңтайландыру әдісі ретінде маңызды, өйткені тәуекелдерді алдын-ала анықтау, оларды азайту және салдарын жою үшін барабар шараларды анықтау, сайып келгенде, Қоғамның тиімділігіне әсер ететін осындай іс-шараларды қаржыландыру көздері мен көлемін жоспарлауға мүмкіндік береді.
5.10.2. Тәуекелдер тәуекелдерді түгендеу барысында да (жыл сайын Тіркелімді дайындау шеңберінде, тоқсан сайын тәуекелдер бойынша есептерді дайындау шеңберінде), сондай-ақ ағымдағы қызмет барысында анықталады. Бұрын Тізілімге енгізілмеген елеулі тәуекел анықталған кезде тәуекел иесі бұл туралы Тәуекел-бөлімшеге хабарлауға тиіс. Тәуекел-бөлімше алынған ақпаратты талдайды және қажет болған жағдайда Тәуекелдер тізіліміне жаңа тәуекелді қосады.
5.10.3. Тәуекелдерді сәйкестендіруу үшін Қоғам қызметкерлері мынадай әдістер мен құралдарды қолдана алады:
1) қойылған мақсаттарға, міндеттерге, қызметтің негізгі көрсеткіштеріне қол жеткізуге әсер етуі мүмкін тәуекелдерді сәйкестендіреді.  
2) салалық ерекшелік немесе функционалдық қызмет бойынша Қоғамға және ЕҰ-ға ұқсас ұйымдарға тән әлеуетті оқиғаларды анықтау тұрғысынан салалық және халықаралық салыстырулар жүргізеді.
3) әрбір осындай бөлімшенің қызметіне және тұтастай алғанда Қоғам мен ЕҰ-ға әсер ететін тәуекелдерді айқындау үшін әрбір құрылымдық бөлімше ішіндегі тәуекелдерді талқылайды. Тәуекел-бөлімше әрбір құрылымдық бөлімшенің елеулі тәуекелдерін Тіркелімге интеграциялау мақсатында кездесулерге бастамашылық жасайды, оның барысында Тәуекелдер тіркелімінің жобасы немесе Тәуекелдер тіркеліміне өзгерістер талқыланады. 
4) Тәуекел-бөлімше қолданыстағы және әлеуетті тәуекелдерді және оларды басқару жолдарын ашық талқылау үшін Қоғамның негізгі қызметкерлерімен (сарапшыларымен) нысаналы сұхбат жүргізеді.
5) аудиторлық тексерулердің нәтижелері бойынша есептерді талдайды және т. б.
6) өндірістік қауіпсіздік процестерінде Near Miss талдауын жүргізеді. Near Miss - бұл белгілі бір жағдайларда тәуекелдерге (жарақат, өрт, апат және т.б.) әкелуі мүмкін, бірақ әкелмеген бизнес-процестерді, операциялық, өндірістік регламенттерді бұзуға байланысты оқиғалар. Near Miss неғұрлым көп болса, тәуекелдің туындау ықтималдығы соғұрлым жоғары болады. Near Miss-ті тәуекел иелері мен ЕҰ бұрын іске асырылған және ықтимал тәуекелдердің электрондық базасында тіркеуі тиіс. 
7) іске асырылған және әлеуетті тәуекелдердің электрондық базасын пайдаланады. Тәуекел-бөлімше базаны басқарады, ал Қоғамның құрылымдық бөлімшелері мен ЕҰ іске асырылған тәуекелдер туралы ақпарат береді. Іске асырылған және әлеуетті тәуекелдердің электрондық базасы тиісті ішкі нормативтік құжатпен реттеледі.
8) ішкі (күшті және әлсіз жақтары) және сыртқы (қауіптер мен мүмкіндіктер) факторларды талдауды қамтитын SWOT талдауын жүргізеді, сондай-ақ тәуекелдерді анықтаудың өзге де құралдарын пайдаланады.
5.10.4. Сәйкестендірілген тәуекелдер мынадай тәуекелдер жіктемесін пайдалана отырып, тәуекелдер тізілімі нысанында жүйеленеді:
· стратегиялық тәуекелдер – қызмет және даму стратегиясын айқындау мен іске асыру, саяси ортаның, өңірлік конъюнктураның, салалық құлдыраудың және жүйелік сипаттағы басқа да сыртқы факторлардың өзгеруі немесе қателіктер (кемшіліктер) салдарынан залалдардың туындау тәуекелдері;
·  қаржылық тәуекелдер – капитал құрылымына және қаржылық кірістіліктің төмендеуіне байланысты тәуекелдерді қамтиды. Қаржылық тәуекелдерге нарықтық тәуекелдер (пайыздық және валюталық мөлшерлемелердің ауытқуы, табиғи ресурстар бағасының ауытқуы), өтімділік тәуекелдері, кредиттік тәуекелдер (корпоративтік контрагенттерге, жеке тұлғаларға, екінші деңгейдегі банктерге және басқа елдердегі талаптар бойынша) жатады; 
·  құқықтық тәуекелдер – Қазақстан Республикасы заңнамасының талаптарын сақтамау салдарынан, Қазақстан Республикасының резидент еместерімен қатынастарда – басқа мемлекеттердің заңнамаларын, сондай-ақ ішкі ережелер мен рәсімдерді сақтамау салдарынан шығындардың туындау тәуекелдері;
· Операциялық тәуекелдер – жұмыскерлер тарапынан жіберілген ішкі процестерді (персонал тәуекелдерін қоса алғанда), ақпараттық жүйелер мен технологиялардың (технологиялық тәуекелдер) жұмыс істеуінен, өндірістік қауіпсіздіктен, сондай-ақ сыртқы оқиғалардың салдарынан болған кемшіліктер немесе қателіктер нәтижесінде өндірісте залалдардың, жазатайым оқиғалардың туындау тәуекелдері. Операциялық тәуекелдің мынадай факторлары бар: сыртқы және ішкі алаяқтық; еңбек даулары; бизнес-процестердегі және ақпараттық-техникалық жүйелердегі іркілістер; материалдық активтерге келтірілген залал; өндірістегі жазатайым оқиғалар; клиенттермен шарттық қатынастардағы сәтсіздіктер; және т. б.
5.10.5 Әрбір сәйкестендірілген тәуекел бойынша тәуекел паспорты осы Саясатқа 1-қосымшаға сәйкес қалыптастырылуы қажет. Паспорт ҚБ басшысымен келісілуі, Тәуекел-бөлімшемен келісуі және жұмысқа қабылдануы тиіс.
5.10.6. Тәуекелдер тізілімінде кем дегенде мынадай: тәуекелдің түрі мен атауы; тәуекел факторлары (ішкі және сыртқы); тәуекелдерді іске асырудың салдарлары; тәуекел иесінің; тәуекелге тән және оның қалдық бағасы; бар болса, Негізгі тәуекел көрсеткіші туралы ақпарат болуы тиіс. Тәуекелдер тізілімі әрбір тәуекелдің қандай бизнес-мақсатқа (тиімділігіне) әсер ететінін көрсетілуі тиіс. 
Тәуекелдер тізілімінің нысаны мен мазмұны бойынша қойылатын талаптар Осы саясаттың 2-қосымшасында берілген.
5.10.7. Тәуекелдерді басқару жөніндегі іс-шаралар жоспарының орындалуы туралы есептің нысаны осы Саясаттың 3-қосымшасында ұсынылған.
 
[bookmark: _Toc5114004][bookmark: _Toc237446737]5.11. Тәуекелдердің маңыздылығын бағалау
5.11.1. Тәуекелдерді бағалау процесі Қоғамның қызметіне және стратегиялық мақсаттар мен міндеттерге қол жеткізуге теріс әсер етуі мүмкін аса маңызды тәуекелдерді бөліп көрсету мақсатында жүргізіледі. Тәуекелді бағалау нәтижелері тәуекелге жауап беру шараларын таңдауды анықтайды. Неғұрлым маңызды тәуекелдер туралы ақпарат осы тәуекелдерді басқару және бақылау туралы шешім қабылдайтын Директорлар кеңесінің (оның комитеттерінің) қарауына шығарылуға тиіс.
5.11.2. Тәуекелдерді тәуекел иелері сапалық және сандық әдістерді қолдана отырып, олардың пайда болу ықтималдығы немесе жиілігі тұрғысынан стратегия мен бизнес-жоспарларға әсері бойынша бағалайды. Сандық бағалау аналитикалық деректерді дәлірек алуға мүмкіндік береді және әсіресе тәуекелдерді қаржыландыру әдістерін әзірлеуде пайдалы. Сандық бағалауға келмейтін тәуекелдер, оларды модельдеу үшін сенімді статистикалық ақпарат жоқ немесе мұндай модельдерді құру шығындар тұрғысынан алғанда мақсатты болып табылмайды, тек сапалық негізде бағаланады.
5.11.3. Тәуекелдерді сапалы бағалау негізгі қызметкерлермен мақсатты сұхбат жүргізу арқылы немесе сарапшыларға Қоғам үшін ең маңызды деп санайтын тәуекелдерді таңдауға, оларды ұсынылған балдық шкала бойынша бағалауға, сондай-ақ оларды басқару бойынша ұсыныстар (ұсынымдар) беруге шақырылатын сауалнама арқылы жүзеге асырылады. Мынадай екі әдістің комбинациясын қолдануға болады: Қоғам қызметкерлерінің электронды сауалнама жүйесіне негізделген кең сауалнамасы және құрылымдық бөлімшелердің басшылары мен Қоғамның басқарушы директорларының сұхбаты.
5.11.4. Сандық бағалау кезінде тәуекел алдымен гросс-негізде, содан кейін тәуекелдерді басқару бойынша қабылданатын шараларды ескере отырып, нетто-негізде бағаланады.
Сандық бағалау үшін мынадай әдістер мен құралдар қолданылуы мүмкін:
1) Тәуекел нәтижесінде бүлінуі мүмкін мүліктің құнына негізделген тәуекелді сандық бағалау. Мұндай модельде тәуекел туындаған кезде материалдық залалдың сценарийлері жасалады және бүлінуі мүмкін және кейіннен жөндеуге немесе ауыстыруға жататын мүліктің қалпына келтіру құны есептеледі. Әдетте операциялық тәуекелдерді сандық бағалау үшін қолданылады (техногендік апаттар мен апаттар, өрт және т.б. нәтижесінде мүлікке келтірілетін материалдық залал).
2) Алынбаған кірісті есептеу негізіндегі сандық бағалау. Мұндай бағалау әдетте өндірісті тоқтату немесе жеткізілімді бұзу қаупін бағалау үшін қолданылады.
3) Салыстырмалы талдау негізінде тәуекелді сандық бағалау. Тәуекелдердің кейбір түрлерінің максималды залалын бағалау, мысалы, зиян келтіру немесе қоршаған ортаның ластануы үшін жауапкершілік тәуекелдерін кез-келген формула бойынша есептеу мүмкін емес, сондықтан мұндай тәуекелдерді сандық бағалау үшін прецеденттік статистика (салалық және аумақтық) қолданылады. Мұндай тәуекелдерді бағалау үшін, әдетте, олардың пайда болу сценарийлері және қатысуы мүмкін (зиян келтіруі мүмкін) тараптар, сондай-ақ осындай тәуекелдің жалпы әсері бағаланады және осындай сценарийлерді іске асыру кезінде залалдың құны туралы бар ақпарат (статистика) негізінде мүмкін болатын ең жоғары залал анықталады. Прецеденттік статистика кез-келген тәуекелдің компанияның акциялары мен басқа бағалы қағаздарының нарықтық құнына әсерін бағалау кезінде де қолданылады.
4) Статистикалық модельдер негізінде тәуекелді сандық бағалау. Мұндай бағалау белгілі бір ақшалай көрінісі бар және белгілі бір сыртқы факторларға (мысалы, мұнай бағасының ауытқуы, валюта бағамының ауытқуы, пайыздық мөлшерлемелер және т.б.) тәуелділігі бар тәуекелдер үшін қолданылады және статистикалық тәуелділіктерді құруға негізделген (мысалы, регрессиялық талдау әдістерін қолдану). Бұл жағдайда туындаған тәуекел қандай жағдайда маңызды болуы мүмкін екенін нақты анықтауға болады.
5) Стресс тестілеу. Бұл нарықтық тәуекел-факторларды ерекше, бірақ мүмкін мәндерге өзгерту әдісі.
Стресс-тестілеу өзгеретін тәуекел факторларының санына байланысты бір факторлы және көп факторлы болып ажыратылады.
Тәуекел факторларының өзгеру сценарийлеріне байланысты стресс-тестілеу тарихи және сараптамалық сценарийге бөлінеді. Тарихи сценарий бұрын болған тәуекел факторының өзгеруін білдіреді. Сараптамалық сценарий нарықтық тәуекел факторларының мәндеріне қатысты әртүрлі сарапшылардың (тәуекел иелері немесе сыртқы көздер) болжамдарымен анықталады.
6) Операциялық тәуекелдердің қайнар көздерін статистикалық талдау негізінде сандық бағалау Қоғамда бұрын болған операциялық шығындардың мөлшеріне сүйене отырып, ықтимал операциялық шығындардың болжамын жасауға мүмкіндік береді. Бұл әдісті қолданған кезде іске асырылған және ықтимал тәуекелдердің электрондық базасында жинақталған ақпарат бастапқы деректер ретінде пайдаланылуы мүмкін.
5.11.5. Тәуекелді бағалау шеңберінде тәуекел иелері мен Тәуекел-бөлімше тән (тәуекел, ден қою шаралары болмаған кезде), қалдық (тәуекел, ден қою шараларын ескере отырып) тәуекелдерге бөледі. Осы шамаларды салыстыру тиімді жоспарланбаған немесе іске асырылмаған шараларды анықтауға мүмкіндік береді.
[bookmark: _Toc216694866]5.11.6. Тәуекелдерді салыстыру үшін балдық шкала енгізіледі:

Тәуекелдің жиілігі немесе ықтималдығы
	Балл
	Мәні
	Жиілігі немесе ықтималдығы

	1
	Өте сирек
	7 немесе одан да көп жылда бір рет (немесе туындау ықтималдығы 5% - ға дейін)

	2
	Сирек
	5 жылда бір рет (немесе туындау ықтималдығы 25% - ға дейін)


	3
	Анда-санда
	3 жылда бір рет (немесе туындау ықтималдығы 40% - ға дейін)

	4
	Жиі
	Жылына бір рет (немесе туындау ықтималдығы 80% - ға дейін)

	5
	Өте жиі
	Жарты жылда бір рет және одан жиі (немесе туындау ықтималдығы 80% - дан жоғары)



Әсерін сандық тұрғыдан анықтауға болатын тәуекел мөлшері
	Балл
	Әсер ету дәрежесі
	Тәуекелдің туындауынан шегетін ықтимал шығын 

	1
	Болмашы
	Тәуекел-тәбет деңгейінен 25% төмен

	2
	Айтарлықтай
	Тәуекел-тәбет деңгейінен 25-50%

	3
	Ірі
	Тәуекел-тәбет деңгейінен 50-75%

	4
	Сындарлы
	Тәуекел-тәбет деңгейінен 75-100%

	5
	Апатты
	Тәуекел-тәбет деңгейінен жоғары



Әсерін анықтау қиын болатын тәуекел мөлшері (мысалы, қызметкерлердің тәуекелдері, беделі және т. б.)
	Балл
	Әсер ету дәрежесі
	Тәуекелдің туындауынан шегетін ықтимал шығын

	1
	Болмашы
	Тәуекел орын алған жағдайда қандай да бір салдардың болмауы

	2
	Төмен
	Орын алған тәуекелдің салдары болмашы

	3
	Орташа
	Орын алған тәуекелдің салдары айтарлықтай, бірақ оларды толығымен түзетуге болады

	4
	Маңызды
	Тәуекелді жүзеге асыру салдары өте маңызды, бірақ белгілі бір дәрежеде түзетілуі мүмкін

	5
	Апатты
	Тәуекел орын алған жағдайда Қоғам осы тәуекелдің салдарынан іс жүзінде қалпына келе алмайды



5.11.7. Сәйкестендірілген тәуекелдер оларды бағалау нәтижесін ескере отырып, Тәуекелдер картасында көрсетіледі. Тәуекел картасы әрбір тәуекелдің салыстырмалы маңыздылығын (басқа тәуекелдермен салыстырғанда) бағалауға, сондай-ақ маңызды тәуекелдерді бөліп көрсетуге мүмкіндік береді.
5.11.8. Тәуекел картасы мынадай әртүрлі түстермен ерекшеленетін бірнеше аймақтарды қамтиды: күрең, қызыл, қызғылт сары, сары және жасыл аймақтар.

5.11.9. Тәуекелдер картасына тәуекелдердің пайда болу жиілігінің (ықтималдығының) көрсеткіштеріне және тәуекелдің мөлшеріне (әсеріне) байланысты тәуекелдердің сәйкестендіру нөмірлері (Тәуекелдер тізіліміне сәйкес) жазылады.
5.11.10. Тәуекелдерді бағалау барысында тәуекел иелері күрең, қызыл және қызғылт сары аймақтарда көрсетілген тәуекелдер үшін Негізгі тәуекел көрсеткіштерін (НТК) әзірлейді. НТК шекті мәндерінен асып кету тәуекелді қайта қарау (тәуекелді бағалау, ден қою шаралары және т.б.) қажеттігінің ерте берілген сигналы болып табылады.
5.11.11. Әзірленген НТК Тәуекелдер тізілімінде көрсетіледі және кезекті жылға арналған Тәуекелдер тізілімі мен Картасын шығара отырып, бір мезгілде бекітіледі. НТК туралы ақпарат мыналарды: есептеу формуласын; ақпарат көздерін; өлшем бірлігін; мониторинг жиілігін; шекті деңгейді; тәуекелдің ықтимал іске асырылуы туралы сигнал беретін НТК бағытын қамтуы мүмкін.
5.11.12. Мақсатына қарай былайша ажыратылады:
·  озық НТК – таяу арада жүзеге асырылуы мүмкін тәуекелдерді сәйкестендіруге қызмет етеді;
·  қорытынды НТК – қазірдің өзінде іске асырылған және қайта іске асырылуы мүмкін тәуекелдерді анықтауға қызмет етеді.
НТК өлшенетін, уақыт оқиғасымен салыстырылатын, қабылдау үшін түсінікті болуы, оларды есептеу үшін деректер көздері қол жетімді болуы тиіс.
5.11.13. НТК мыналардың негізінде анықталуы мүмкін:
· сыртқы және/немесе ішкі тәуекел факторларының негізінде, коэффициенттер, сандық мәндер түрінде көрсетілуі мүмкін;
·  тәуекелге ден қою жөніндегі алдын алу шаралары негізінде, алдын алу шараларының пайыздық немесе нақты орындалуынан көрінуі мүмкін;
·  Қоғам қызметінің негізгі көрсеткіштері негізінде, ҚНК-нің пайыздық жетістігінен көрінуі мүмкін.
5.11.14. Сыртқы ақпарат ретінде макро/микро-көрсеткіштер мен индекстер (мысалы: ішкі жалпы өнім, жұмыссыздық деңгейі, сыйақы мөлшерлемелерінің өзгеруі, ел рейтингі және т. б.), жаңа заңнамалық талаптарды енгізу туралы ақпарат және т. б. пайдаланылады.
5.11.15. НТК-нің шекті деңгейі мынадай тәсілдерді пайдалана отырып айқындалады: статистикалық; Қоғам қызметіне қойылатын сыртқы және ішкі талаптарды пайдалана отырып объективті; сараптамалық пікірді сұрау құралдарын пайдалана отырып субъективті және т. б. 
5.11.16. Тәуекел иелері НТК-ге мониторинг жүргізеді және Тәуекел-бөлімшеге оның мониторингінің белгіленген жиілігін ескере отырып, НТК-нің нақты деңгейі туралы ақпаратты ұсынады. Шекті деңгейден асқан кезде тәуекел иесі анықталған күннен бастап бір жұмыс күнінен кешіктірмей ауытқу себептерін талдайды, Тәуекел-бөлімшені хабардар етеді және тәуекел оқиғасының іске асырылуын болдырмау немесе оның қайта іске асырылуына жол бермеу жөніндегі шараларға бастамашылық жасайды.

[bookmark: _Toc5114005][bookmark: _Toc237446738]5.12. Тәуекелдерге басымдық беру

5.12.1. Процестің тиімділігін қамтамасыз ету және оны жүзеге асыру шығындарын азайту үшін Қоғам өзінің қаржылық жағдайына және мақсаттары мен міндеттеріне қол жеткізуге айтарлықтай әсер етуі мүмкін тәуекелдерге назар аударуы тиіс.
5.12.2. Тәуекелдердің басымдығы Тәуекелдер картасындағы тәуекелдердің әрқайсысының позициясына сәйкес белгіленеді:
1) апатты тәуекелдер – тәуекелдер картасының күрең аймағы – неғұрлым жоғары басымдыққа ие тәуекелдер. Бұл – зияны тәуекел-тәбет деңгейінен жоғары болатын тәуекелдер;
2) сыни тәуекелдер – тәуекел картасының қызыл аймағы – жоғары басымдыққа ие тәуекелдер. Мұндай тәуекелдердің зияны тәуекел-тәбет деңгейінің 75% -100% құрайды;
3) ірі тәуекелдер – тәуекелдер картасының сарғыш аймағы – іске асырудан келтірілген зиян тәуекел-тәбет деңгейінің 50-75% шегінде қалатын, басымдығы бойынша үшінші тәуекелдер;
4) орташа тәуекелдер – тәуекелдер картасының сары аймағы – іске асырудан келтірілген зиян тәуекел-тәбет деңгейінің 25-50% шегінде қалатын, басымдығы бойынша төртінші тәуекелдер;
5) төмен тәуекелдер – тәуекел картасының жасыл аймағы – тәуекел-тәбет деңгейінің шамамен 25% - ына дейінгі тәуекелдер.
5.12.3. Бағалау нәтижелерінен басқа, тәуекелдерге басымдық беру кезінде мынадай: Қоғамның тәуекелге бейімделу және оған ден қою қабілеті, тәуекелдердің өзара тәуелділігі, нәтижесінде оларды басқарудың күрделілігі, тәуекелдің Қоғам қызметіне әсер ету жылдамдығы, тәуекел салдарының Қоғамға теріс әсер ету ұзақтығы және т. б. секілді өлшемшарттар ескерілуі мүмкін.

[bookmark: _Toc5114006][bookmark: _Toc237446739]5.13. Тәуекелдерге ден қою
5.13.1. Қоғам тәуекелге ден қою стратегиясын қызметті жүргізу шарттарын, пайда мен шығындардың арақатынасын, міндеттемелер мен болжамдарды, тәуекелдердің басымдылығын, Тәуекел-тәбетті ескере отырып айқындайды.
5.13.2. Мынадай ден қою стратегиялары бар:
· деңгейі рұқсат етілетін шекте және оны төмендету бойынша шаралар қабылдау жоспарланбағанын білдіретін тәуекелді қабылдау/ұстап тұру;
·  тәуекелге әкелуі мүмкін қызметтерден бас тарту арқылы тәуекелден жалтару/тәуекелге бармау; 
· тәуекелді азайту/төмендету - тәуекелді іске асыру жағдайында алдын алу іс-шараларын пайдалану және іс-қимылдарды жоспарлау арқылы тәуекелдің пайда болу ықтималдығына және/немесе тәуекелдің әсеріне (шығын мөлшеріне) әсер ету;
·  тәуекелді беру/бөлу (қаржыландыру) - тәуекелді басқа тарапқа беру немесе ішінара бөлу.
5.13.3. Қоғамның стратегиялық тәуекелін азайту бекітілген стратегияның, даму жоспарының орындалуына мониторинг жүргізу арқылы жүзеге асырылады, оның нәтижелері бойынша түзету шаралары қабылданады.
5.13.4. Қаржылық тәуекелдерді азайту әдістері (толық емес тізім) мыналарды қамтиды:
·  кредиттік тәуекелдер үшін - қабылданатын кредиттік тәуекел деңгейіне лимит белгілеу. Кредиттік тәуекелдер бойынша лимиттер кредиттік тәуекелдерді басқару жөніндегі ішкі нормативтік құжатпен реттеледі;
·  нарықтық тәуекелдер үшін - ықтимал шығындар деңгейін бақылау және есептеу, хеджирлеу мен әртараптандыру құралдарын қолдану. Ден қою әдістері нарықтық тәуекелдерді басқару жөніндегі ішкі нормативтік құжатпен реттеледі;
·  өтімділік тәуекелдері үшін – Қоғам мен ЕҰ-ның борыштық жүктемесінің дәрежесіне лимиттерді белгілеу. Қаржылық тұрақтылық коэффициенттерінің шекті мәндері қарызды және қаржылық тұрақтылықты басқару жөніндегі ішкі нормативтік құжатпен реттеледі.
5.13.5. Қоғамның құқықтық тәуекелдерін азайту әдістері Қоғамның ішкі рәсімдерін реттейтін немесе соған сәйкес Қоғамның алдында міндеттемелер туындайтын заңнама өзгерістерінің мониторингі және құжаттарға заңдық сараптама, сондай-ақ өзге де әдістер болып табылады.
5.13.6. Қоғамдағы операциялық тәуекелдерді азайту белгіленген бизнес-процестерге талдау жүргізу және оларды жетілдіру жөніндегі тиісті іс-шаралар жоспарларын әзірлеу, ішкі бақылауларды енгізу арқылы жүзеге асырылады. Өндірістегі операциялық тәуекелдер үшін тәуекелдерді азайту және бақылау еңбекті қорғау және қауіпсіздік ережелерін, экологиялық қауіпсіздікті сақтау ережелерін, өндірістегі жұмыс ережелерін және т. б. сақтау арқылы жүзеге асырылады.
5.13.7. Тәуекелдерді беру (қаржыландыру) мынадай құралдарды қамтиды:
·  сақтандыру (тек шығынға әкеп соғатын және табыс әкелмейтін тәуекелдерге қатысты қолданылады) сақтандыру арқылы қорғауды ұйымдастыру жөніндегі корпоративтік стандартпен реттеледі;
·  хеджирлеу (іске асыру шығынға да ұшыратпайтын, кіріс те әкелмейтін тәуекелдерге қатысты қолданылады) хеджитреу жөніндегі ішкі нормативтік құжатпен реттеледі;
·  келісімшарт бойынша тәуекелді ауыстыру (қосымша сыйақы үшін немесе келісімшарт құнының тиісті өсуі үшін контрагентке тәуекел үшін жауапкершілікті ауыстыру);
·  шартты кредит желісі - белгілі бір оқиғалар туындаған кезде келісілген шарттармен банктік қаржыландыруға қол жеткізу;
·  тәуекелдерді қаржыландырудың басқа балама әдістері.
5.13.8. Егер қолданылатын тәуекелге ден қою әдістері шығындармен байланысты болса және бұл шығындар айтарлықтай болса, мыналарға:
· бұл іс-шаралардың қаншалықты қажет екеніне және олар тәуекелдерге ден қоюдың өзге стратегиясы есебінен азаюының мүмкін екеніне/мүмкін еместігіне;
·  іс-шараларға жұмсалатын шығындардың балама құнының қандай екеніне талдау жасалады.
5.13.9. Сәйкестендіру және ағымдағы қызмет барысында тәуекел иелері Тәуекелдерді басқару жөніндегі іс-шаралар жоспарына одан әрі енгізу мақсатында тәуекел-бөлімшеге жинақтау үшін стратегиялар мен ден қою шараларына қатысты ұсыныстар береді.
5.13.10. Жоспар Қоғамның барлық құрылымдық бөлімшелерінің орындауы үшін міндетті болып табылады және шараларды, орындау мерзімдерін, жауапты тұлғаларды қамтиды.
[bookmark: 617657497]5.13.11. Кейбір тәуекелдер мен ықтимал заңсыз әрекеттердің алдын алу және шектеу үшін ішкі бақылау қолданылады.
[bookmark: 617657498][bookmark: 617657499]5.13.12. Бақылау рәсімдері Қоғамның барлық деңгейлерінде жүзеге асырылуы және мыналарға бағытталуы тиіс:
· [bookmark: 617657504] ықтимал тәуекелдердің туындау мүмкіндігін азайту;
·  қателерді болдырмау және / немесе олар орын жағдайда қателерді анықтау;
·  қайталанатын және артық операцияларды анықтау және жою;
·  жақсарту үшін кемшіліктер мен аймақтарды анықтау;
·  ішкі бақылауды одан әрі жетілдіру.
[bookmark: 617657505]5.13.13. Тиімді бақылау рәсімдерін енгізу бизнес-процестер иелерінің бизнес-процестер бойынша тәуекелдер мен бақылаулардың блок-схемаларын және матрицаларын әзірлеуін/өзектендіруін, тәуекел-бөлімшесінің бақылау рәсімдерінің дизайнын тестілеуін және тәуекел-бөлімшесі мен ІАҚ-ның операциялық тиімділікті бағалауын, ТБКЖ-ның барлық қатысушыларының Қоғамдағы ішкі бақылауды жетілдіру бойынша шаралар қабылдауын көздейді.
5.13.14. Бақылау рәсімдері мыналарды:
1) Қоғамның барлық деңгейлерінде мақсаттар белгілеуді, өкілеттіктер мен жауапкершілікті бөлуді; 
2) операцияларды санкциялау бойынша өкілеттіктер белгілеуді: операцияларды тек тиісті өкілеттіктер берілген адамдар ғана бекітеді және жүзеге асырады;
3) Қоғамның лауазымды адамдары мен қызметкерлерінің өз міндеттерін орындауы кезінде міндеттерді бөлуді және мүдделер қақтығысының болмауын;
4) Қоғамның органдары, құрылымдық бөлімшелері мен қызметкерлері арасында ақпараттық қамтамасыз етудің сенімді жүйесін және ақпарат алмасудың тиімді арналарын құру, сондай-ақ олардың жұмыс істеуін қамтамасыз ету;
5) Қоғамның барлық қызметкерлері мен лауазымды тұлғаларының назарына олардың ішкі бақылауды сақтау жөніндегі міндеттерін жеткізуді және олардың тәуекелдерді басқару мен ішкі бақылаудағы өз рөлін ұғынуын;
6) Қоғам қызметінің негізгі көрсеткіштерін белгілеуді;
7) Қоғамның органдары, құрылымдық бөлімшелері мен қызметкерлері қызметінің критерийлерін белгілеу және тиімділігін бағалауды;
8) Қоғамның тәуекелдерін басқаруды;
9) Қоғам активтерін сатып алу/иеліктен шығару, қайта құрылымдау мониторингін және оларға мүліктік құқықтардың сақталуын (активтердің сақталуын);
10) Қоғам ресурстарын тиімді пайдалану мониторингін;
11) Қоғамның даму жоспары мен бюджетінің орындалу мониторингін;
12) ЕҰ-да корпоративтік басқару диагностикасын; 
13) инвестициялық жобалардың іске асырылуын бақылауды;
14) бухгалтерлік және салықтық есепке алуды жүргізудың, есептілікті (бухгалтерлік, салықтық, басқарушылық және т. б.) жасау мен уақтылы ұсынудың белгіленген тәртібінің сақталуын бақылауды;
15) қолданылатын заңнама, Қоғамның ішкі нормативтік құжаттары талаптарының сақталуын бақылауды;
16) Қоғам органдары қабылдайтын шешімдердің орындалуын бақылауды;
17) Қоғамның жылдық қаржылық есептілігіне аудит жүргізетін аудиторлық ұйымның ұсынымдарының, сондай-ақ ІАҚ ұсынымдарының орындалуын бақылауды;
18) Қоғамның ақпаратты ашудың белгіленген рәсімдерінің сақталуын бақылауды;
19) Қоғамдағы құжат айналымының белгіленген тәртібінің сақталуын бақылауды;
20) тәуекелдерді басқару және ішкі бақылау тиімділігін бағалауды;
21) ішкі бақылау рәсімдерін тиісінше құжаттауды;
22) өзге де рәсімдерді қамтиды.
Жауапкершілікті қосымша бөлу, бақылау рәсімдерін қалыптастыруға және тәуекелдер мен бақылаулар матрицаларын құруға қойылатын талаптар, бақылау рәсімдерін мониторингілеу тәртібі, ішкі бақылау саласындағы басқа да функциялар ішкі бақылауды ұйымдастыру және жүзеге асыру жөніндегі ішкі нормативтік құжатта келтірілген.

[bookmark: _Toc5114007][bookmark: _Toc237446740]5.14. Тәуекелдерге кешенді көзқарас
5.14.1. Тәуекелдерге кешенді қөзқарас қалдық тәуекелдің белгіленген Тәуекел тәбетке қаншалықты сәйкес келетінін анықтауға мүмкіндік береді.
5.14.2. Тәуекел портфеліне шолу өтемдік тәуекелдерді (табиғи хеджирлеу ретінде әрекет ететін), оң және теріс корреляциясы бар тәуекелдерді анықтауға мүмкіндік береді, олардың маңыздылығы корпоративтік деңгейде біртіндеп шоғырлануымен бірге артады / төмендейді.

[bookmark: _Toc5114008][bookmark: _Toc237446741]5.15. Маңызды өзгерістерді бағалау
5.15.1. Қоғам даму стратегиясы мен жоспарына елеулі әсер етуі мүмкін сыртқы және ішкі өзгерістерді қадағалайды және қажет болған жағдайда Тәуекел-тәбетті, Төзімділікті, Тәуекелдер тіркелімі мен картасын, Тәуекелдерге ден қою жөніндегі іс-шаралар жоспарын өзектендіреді. Елеулі өзгеріс анықталса, Тәуекел-бөлімше орынды болған жағдайда тәуекелдер бойынша өзектендірілген құжаттарды Қоғамның Директорлар кеңесінің қарауына шығару жөнінде шаралар қабылдайды.  

[bookmark: _Toc5114009][bookmark: _Toc237446742]5.16. Тәуекелдер мен қызметтің тиімділігін талдау (факторлық талдау). 
5.16.1. Тәуекелдер мен қызметтің тиімділігін талдау Қоғам қызметіне интеграцияланған. Қоғам тәуекелдерді ескере отырып, қызмет нәтижелеріне, оның ішінде жекелеген бағыттар бөлінісінде мыналарға: нәтижелілікке әсер еткен тәуекелдер қаралған/қаралмағанына; тәуекелдердің бұрын қаншалықты тиімді бағаланғанына және ден қою шараларының қаншалықты айқындалғанына; шаралардың өзі қаншалықты тиімді іске асырылғанына шолу жүргізеді.
5.16.2. Егер Қоғамның нәтижелілігі рұқсат етілген ауытқулардан асып кетсе, бизнес мақсаттарын, қажетті мәдениетті, тәуекел тәбетін, тәуекелдерге басымдық беруді, ден қою шараларын және т. б. қайта қарау қажет болуы мүмкін.

[bookmark: _Toc5114010][bookmark: _Toc237446743]5.17. Тәуекелдерді басқару тиімділігін арттыру.
5.17.1. Қоғам тәуекелдерді басқару мен Қоғамның ішкі бақылауын тұрақты негізде жетілдіруге ұмтылады.
5.17.2. Тәуекел иелері қажет болған жағдайда тәуекелдерді басқару жөніндегі саясаттар мен рәсімдерді жаңартады, оларға сеніп тапсырылған бизнес-процестер және т. б шеңберінде бақылау рәсімдерінің дизайнын жетілдіреді.
5.17.3. Тәуекел бөлімі:
·  Тәуекелдерді басқару мен ішкі бақылау жөніндегі саясатты және басқа да ішкі нормативтік құжаттарды олардың дәлдігі мен өзектілігі тұрғысынан талдайды, сондай-ақ оларды қайта қараудың және/немесе өзгерістер мен толықтырулар енгізудің орындылығын анықтайды. Мақсатқа сай болған жағдайда, қайта қаралған құжаттар белгіленген тәртіппен Қоғамның уәкілетті органдарының бекітуіне шығарылады;
·  бақылау рәсімдерінің мониторингі шеңберінде мониторинг процестері – объектілері бойынша бақылау дизайнын жетілдіру бойынша ұсынымдар дайындайды; 
·  тәуекел иелері бастамашылық ететін материалдарды қарау шеңберінде тәуекелдерді басқару рәсімдері мен бақылау рәсімдерін жетілдіру жөнінде ұсыныстар енгізеді.
·  ТБКЖ және Қоғамдағы ішкі бақылаудың тиімділігін арттыру бойынша басқа да шараларды орындайды, оның ішінде Қоғамның ІНҚ-ға сәйкес ТБКЖ және ЕҰ ішкі бақылауының тиімділігін бағалайды.
5.17.4. Қоғамның ІАҚ ТБКЖ және ішкі бақылау тиімділігін тәуелсіз бағалайды және оларды жетілдіру жөнінде ұсыныстар береді.

[bookmark: _Toc5114011][bookmark: _Toc237446744]5.18. Ақпарат пен технологияны пайдалану
5.18.1. Қоғам тәуекелдерді басқару мен ішкі бақылауды қолдау үшін сыртқы және ішкі көздерден алынған ақпарат пен технологияларды пайдаланады.
5.18.2. Ақпараттың сапасын сақтау үшін Қоғамда деректерді басқару жүйесі жұмыс істейді.
5.18.3. Ақпараттық технологиялар «пайда – шығындар» талдауының нәтижелерін ескере отырып, ТБКЖ процестерін автоматтандыру үшін қолданылады. Ақпараттың сапасын сақтау үшін Қоғамда деректерді басқару жүйесі жұмыс істейді.

[bookmark: _Toc5114012][bookmark: _Toc237446745]5.19. Тәуекелдер туралы ақпаратты тарату
5.19.1. Тәуекелдерді басқару құрылымы ақпараттың тігінен және көлденеңінен – барабар ағынын қамтамасыз етеді.
Бұл ретте төменнен жоғарыға түсетін ақпарат Директорлар кеңесі мен Қоғам Басқармасын: ағымдағы қызмет туралы; қызмет барысында қабылданған тәуекелдер, оларды бағалау, бақылау, ден қою әдістері және оларды басқару деңгейі туралы мәліметтермен қамтамасыз етеді. 
Жоғарыдан төменге бағытталатын ақпарат ішкі нормативтік құжаттар мен тапсырмаларды бекіту арқылы мақсаттарды, стратегияны, қажетті мәдениетті, тәуекел-тәбет пен төзімділікті жеткізуді қамтамасыз етеді. 
Ақпаратты көлденеңінен беру Қоғам ішіндегі құрылымдық бөлімшелердің өзара іс-қимылын және ЕҰ-дағы тәуекел-бөлімшенің тәуекелдерді басқару мен ішкі бақылауға жауапты құрылымдық бөлімшелермен өзара іс-қимылын білдіреді.
5.19.2. Байланыс арналары ТБКЖ қатысушыларын тәуекелдер туралы сенімді және уақтылы ақпаратпен қамтамасыз етуге, тәуекелдер, тәуекелдерге ден қою әдістері мен құралдары туралы хабардар болу деңгейін арттыруға мүмкіндік береді. Тиісті ақпарат қызметкерлерге өз функцияларын тиімді орындауға мүмкіндік беретін нысанда және мерзімде дайындалып, ұсынылады.
5.19.3. Ақпаратқа қол жеткізу Қоғамдағы қолданыстағы ақпаратты тарату режимін ескере отырып жүзеге асырылады.

[bookmark: _Toc5114013][bookmark: _Toc237446746]5.20. Тәуекелдер, корпоративтік мәдениет және қызмет тиімділігі туралы есептілік
5.20.1. Қоғамда тоқсан сайын тәуекелдер бойынша шоғырландырылған есеп дайындалады, оның негізгі пайдаланушылары: Директорлар кеңесі, Аудит комитеті, Қоғамның Басқармасы, тәуекел иелері болып табылады. ЕҰ Қоғамға ЕҰ тәуекелдері бойынша есептілікті Саясатқа 4-қосымшада белгіленген мерзімде және Саясатқа 5-қосымшада белгіленген тәуекелдер бойынша есептердің мазмұнына қойылатын ең төменгі талаптарды ескере отырып ұсынуға міндетті.
5.20.2. Корпоративтік мәдениет, қызмет тиімділігі (оның ішінде қызмет бағыттары бөлінісінде) бойынша есептілік Қоғамның жекелеген ішкі нормативтік құжаттарына сәйкес дайындалады және қолданылады.
5.20.3. Қоғам серіктестерге, кредиторларға, сыртқы аудиторларға, рейтингтік агенттіктерге және басқа да сыртқы мүдделі тараптарға Қоғам қызметінің сипаты мен ауқымына ашылатын ақпараттың нақтылану дәрежесінің сәйкестігін қамтамасыз ете отырып, тәуекелдерді басқару және ішкі бақылау жөніндегі ақпаратты (оның ішінде жылдық есептің құрамында) жеткізеді.

3. Қорытынды ережелер

6.1 Саясатпен реттелмеген мәселелер Қазақстан Республикасының заңнамасымен, Қоғамның Корпоративтік басқару кодексімен және Қоғамның өзге де ішкі нормативтік құжаттарымен реттеледі. Қазақстан Республикасының заңнамасы немесе нормативтік актілері өзгерген және осы Саясаттың жекелеген баптары оларға қайшы келген жағдайда, бұл баптардың күші жойылады. Саясатқа тиісті өзгерістер енгізілген сәтке дейін Қазақстан Республикасының құқықтық актілерін басшылыққа алу қажет.


4. [bookmark: _Toc237446748]Нормативтік сілтемелер

	№
	Құжаттың атауы

	1 
	«Самрук-Энерго» «Самұрық-Энерго» акционерлік қоғамының Жарғысы

	2 
	«Самұрық-Қазына» АҚ тәуекелдерді басқару және ішкі бақылау жөніндегі саясаты

	3 
	«Самұрық-Қазына» АҚ тобына кіретін ұйымдарды корпоративтік басқару кодексі

	4 
	«Самұрық-Энерго» АҚ компаниялар тобының «Ішкі нормативтік құжаттарды басқару» процесінің регламенті

	5 
	«Самұрық-Энерго» АҚ компаниялар тобында ішкі нормативтік құжаттарды ресімдеу ережесі


























[bookmark: _Toc237446749]
1-қосымша Тәуекел паспорты

ТӘУЕКЕЛ ПАСПОРТЫ

Тәуекел (атауы)_______________________________
Тәуекел коды _________________________________________
Тәуекел түрі _________________________________________
Тәуекелдің иелері____________________________________
ҚНК (атауы) ___________________________
Тәуекел факторлары: 
	Сыртқы тәуекел факторлары
	Ішкі тәуекел факторлары

	
	

	
	



Тәуекелді басқару жөніндегі іс-шаралар
	


Іс-шараның атауы
	


Мақсаты
	


Түрі
	Іс-шараны бағалау құны,
млн теңге.
(мүмкіндігінше, көрсету қажет)
	

Іс-шараны іске асыру мерзімі
	
Іс-шараны іске асыруға жауапты тұлға/бөлімше

	
	
	
	
	
	



Тәуекелді іске асырудың салдарлары: ________________________________________

	Тәуекелді бағалау:
	Тән тәуекел 
	Қалдық тәуекел

	Ықтималдығы
	
	

	Әсері
	
	

	Әсер ету уақыты
	
	

	Маңыздылық балы
	
	

	Болжамды залал сомасы, мың теңгемен
	



НТК жоспары
	№
	НТК атауы
	НТК-ны есептеу формуласы
	НТК түрі
	Өлшеу жиілігі
	Өлш. бірл.
	Шекті деңгей
	Тәуекелді ықтимал іске асыру туралы белгі беретін НТК бағыты

	
	
	
	
	
	
	
	



Авторы (Т.А.Ә.) ______________________________
Лауазымы _________________________________
Бөлімшесі______________________________ 

	«Самұрық-Энерго» АҚ тәуекелдерді басқару және ішкі бақылау саясаты
	1-редакция

	
	
	4 беттің 30-беті




БАҚЫЛАУ ДАНАСЫ
БАҚЫЛАУ ДАНАСЫ

[bookmark: _Toc237446750]2-қосымша Тәуекелдер тіркелімі

	
	
Тәуекел паспорты (1)
	
Тән тәуекелді бағалау (2)

	


№
	


ҚНК
	


Тәуекел коды
	

Стратегиялық ҚНК мәніне жете алмаудың елеулі тәуекелдері
	

Тәуекел факторлары (қауіптің туындау себептері)
	

Тәуекелді іске асырудың ықтимал салдарын сипаттау
	
Негізгі тәуекел көрсеткіші
	


Тәуекел иесі
	


Ықтималдығы
	
Залалдың мөлшері
	

Әсер ету уақыты
	

Маңыздылық балы

	
	
	
	
	
	
	
	
	
	

Әсері
	
Залал мөлшері, мың теңге
	
	

	
	1
	2
	3
	4
	5
	6
	7
	8
	9
	10
	11
	12

	
	
СТРАТЕГИЯЛЫҚ ТӘУЕКЕЛДЕР (Қоғамның стратегиясына байланысты тәуекелдер)

	
	
	1 тәуекел
	
	
	
	
	
	
	
	
	
	

	
	
	2 тәуекел
	
	
	
	
	
	
	
	
	
	

	
	
	N тәуекел
	
	
	
	
	
	
	
	
	
	

	
	
	…
	
	
	
	
	
	
	
	
	
	

	
	ҚАРЖЫЛЫҚ ТӘУЕКЕЛДЕР (қаржылық қызметке байланысты тәуекелдер)

	
	
	
N тәуекел
	
	
	
	
	
	
	
	
	
	

	
	ОПЕРАЦИЯЛЫҚ ТӘУЕКЕЛДЕР

	
	
	
N тәуекел
	
	
	
	
	
	
	
	
	
	

	
	ҚҰҚЫҚТЫҚ ТӘУЕКЕЛДЕР

	
	
	
N тәуекел
	
	
	
	
	
	
	
	
	
	






	
Тәуекелдерді басқару жөніндегі іс-шаралар (3)
	
Іс-шараларды орындау нәтижесінде тәуекелді бағалау (4)

	

Іс-шараның атауы
	


Мақсаты
	

Түрі
	

Бағалау құны,
млн теңге.
(мүмкіндігінше, көрсету қажет)
	

Іс-шараны іске асыру мерзімі
	
Іс-шараны іске асыруға жауапты тұлға/бөлімше
	

Ықтималдығы
	Залалдың мөлшері
	


Әсер ету уақыты
	

Маңыздылық балы

	
	
	
	
	
	
	
	

Әсері
	Залал мөлшері, мың теңге
	
	


13	14	15	16	17	18	19	20	21	22	23

	
СТРАТЕГИЯЛЫҚ ТӘУЕКЕЛДЕР (Қоғамның стратегиясына байланысты тәуекелдер)
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	ҚАРЖЫЛЫҚ ТӘУЕКЕЛДЕР (қаржылық қызметке байланысты тәуекелдер)

	
	
	
	
	
	
	
	
	
	
	

	ОПЕРАЦИЯЛЫҚ ТӘУЕКЕЛДЕР

	
	
	
	
	
	
	
	
	
	
	

	
ҚҰҚЫҚТЫҚ ТӘУЕКЕЛДЕР

	
	
	
	
	
	
	
	
	
	
	



14-баған: нұсқалардың бірі: А) зиянды азайту; Б) ықтималдықты азайту; В) тәуекелдің алдын алу; Г) шығындарды қалпына келтіру.
15-баған: нұсқалардың бірі: А) тәуекелді болдырмау; Б) тәуекелді ауыстыру; В) тәуекелді азайту; Г) тәуекелді қабылдау. 

[bookmark: _Toc237446751]3-қосымша
Тәуекелдерді басқару жөніндегі іс-шаралар жоспарының орындалуы туралы есеп

	Тәуекелдерді басқару жөніндегі іс-шаралар жоспарының орындалуы туралы есеп


	


№
	


Тәуекел коды
	


Тәуекелдің атауы
	


Іс-шараның атауы
	


Мақсаты
	


Түрі
	
Іс-шараның бағалау құны,
млн теңге.
(мүмкіндігінше, көрсету қажет)
	

Іс-шараны іске асыру мерзімі
	

Іс-шараны іске асыруға жауапты тұлға/бөлімше
	

Іс-шараның орындалу жай-күйі
	
Қалдық тәуекелінің маңыздылық балы
	
Іс-шараның тиімділігін бағалау (эксп. әдіс)

	1
	2
	3
	4
	5
	6
	7
	8
	9
	10
	11
	12

	СТРАТЕГИЯЛЫҚ ТӘУЕКЕЛДЕР (Қоғамның стратегиясына байланысты тәуекелдер)

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	
	
	
	
	
	
	
	
	
	
	
	

	ҚАРЖЫЛЫҚ ТӘУЕКЕЛДЕР (қаржылық қызметке байланысты тәуекелдер)

	
	
	
	
	
	
	
	
	
	
	
	

	ОПЕРАЦИЯЛЫҚ ТӘУЕКЕЛДЕР

	
	
	
	
	
	
	
	
	
	
	
	

	ҚҰҚЫҚТЫҚ ТӘУЕКЕЛДЕР

	
	
	
	
	
	
	
	
	
	
	
	



5-баған: нұсқалардың бірі: А) зиянды азайту; Б) ықтималдықты азайту; В) тәуекелдің алдын алу; Г) шығындарды қалпына келтіру.
6-баған: нұсқалардың бірі: А) тәуекелді болдырмау; Б) тәуекелді ауыстыру; В) тәуекелді азайту; Г) тәуекелді қабылдау. 
12-баған: 1-тиімді, 0-тиімсіз

Тәуекелдер бойынша есептерді ұсыну мерзімдері


ЕҰ-ның тәуекелдер бойынша есепті ұсыну мерзімдері: 
	Құжаттың атауы
	Құжатты пайдаланушылар
	Ұсыну мерзімі

	Тәуекелдер бойынша есеп
	Қоғамның тәуекел бөлімшесі
	1-ші және 3-ші тоқсандар үшін есепті күн + 35 күнтізбелік күн, 2-ші және 4-ші тоқсандар үшін есепті күн + 45 күнтізбелік күн

	Тәуекелдер бойынша есеп
	ЕҰ Директорлар кеңесі/
ЕҰ Байқаушы кеңесі
	ЕҰ Директорлар кеңесінің / ЕҰ Байқаушы кеңесінің жұмыс жоспарына сәйкес



Қоғамның тәуекел бөлімшесінің шоғырландырылған негізде тәуекелдер бойынша есепті ұсыну мерзімдері:
	Құжаттың атауы
	Құжатты пайдаланушылар
	Ұсыну мерзімі

	Тәуекелдер бойынша есеп
	Қоғамның Директорлар кеңесі
	Директорлар кеңесінің жұмыс жоспарына сәйкес Директорлар кеңесінің отырысына дейін 10 күннен кешіктірмей

5-қосымша 

ЕҰ тәуекелдері бойынша есеп мазмұнына қойылатын ең төмен талаптар

1. ЕҰ туралы жалпы мәлімет (толық атауы, заңды мекенжайы, тіркеу деректері және т.б.).
2. Болжамды жылға арналған тәуекелдер картасы, негізгі тәуекелдер динамикасындағы өзгерістер бойынша толық ақпаратты ұсына отырып, есепті тоқсан үшін тәуекелдер картасындағы өзгерістер.
3. Есепті тоқсандағы негізгі тәуекелдердің ағымдағы жай-күйі туралы ақпарат;
4. Есепті кезеңде қабылданатын шаралардың тиімділігін бағалай отырып, тәуекелдерді басқару жөніндегі іс-шаралар жоспарын тоқсан сайын орындау.
5. Пайда болу себептерін, әсер ету ықтималдығын/әсерін азайту жөніндегі іс-шаралар жоспарын, әсерді сапалық/сандық бағалауды көрсете отырып, анықталған жаңа тәуекелдер (қауіптер).
6. Болжамды жылға тәуекел-тәбет, тоқсан сайынғы түзетілген тәуекел-тәбет (қажет болған жағдайда), тәуекел-тәбеттің сақталуы жөніндегі есеп.
7. Негізгі тәуекелдер бойынша НТК және олардың динамикасы, оның ішінде Тәуекелдер портфеліне елеулі әсер етуі мүмкін НТК-ны қоса алғанда.
8. Қаржылық тәуекелдер бойынша есеп:
a) қаржылық тәуекелдер (валюталық, пайыздық, елдік, корпоративтік контрагенттер бойынша кредиттік тәуекел, контрагенттер банктері бойынша кредиттік тәуекел);
b) тәуекелдер бойынша лимиттердің, оның ішінде контрагент-банктерге арналған лимиттердің сақталуы/сақталмауы туралы ақпарат;
c) борыштық жүктеме және ковенанттық міндеттемелердің орындалуы туралы ақпаратты қамтитын қаржылық тұрақтылық бойынша есеп.
9. Сапалық/сандық бағалау нәтижесін көрсете отырып, сыни операциялық тәуекелдер бойынша есеп.
10. Инвестициялық жобалардың іске асырылған тәуекелдерін қоса алғанда, инвестициялық жобалардың тәуекелдері бойынша есеп.
11. Ықтимал (сандық, оны есептеу мүмкін болған жағдайда сапалық та) және қабылданған іс-шаралардың тиімділігін бағалай отырып, осы тәуекелдерге ден қою бойынша қабылданған іс-қимылдарды міндетті түрде көрсете отырып, іске асырылған тәуекелдер бойынша ақпарат (тоқсан сайын). Бекітілген тәуекел-тәбеті бар кезең ішінде (тоқсан сайын) іске асырылған тәуекелдерден болатын шығындарды салыстырмалы талдау. Бұл бөлімде сондай-ақ өндірістегі авариялар мен апаттар және жазатайым оқиғалар бойынша ақпарат (зардап шеккендердің саны, оның ішінде өлім-жітім саны бойынша ақпаратты қоса алғанда) қамтылуға тиіс.
12. Ықтимал залалды (сандық, оны есептеу мүмкін болған жағдайда сапалық та), осы тәуекелдерге ден қою бойынша қабылданған шаралар мен іс-қимылдарды көрсете отырып, ықтимал тәуекелдер бойынша ақпарат.
13. Қажет болған жағдайда тәуекелдерді басқарудың белгіленген процестерінен елеулі ауытқулар туралы ақпарат.
14. ІАҚ ұсынымдарына сәйкес тәуекелдерді басқару жүйесін жетілдіру мақсатында өткізілетін іс-шаралар (бар болса).
15. Тәуекелдерді басқару саласындағы реттеуші талаптардың сақталуы туралы ақпарат.
16. Сақтандыру арқылы қорғауды ұйымдастыру бойынша ақпарат.
17. ТБКЖ-ны жетілдіру жөніндегі іс-шаралар жоспарының орындалуы бойынша есеп (бар болса).
18. ІАҚ-ны жетілдіру жөніндегі іс-шаралар жоспарының орындалуы бойынша есеп (бар болса).
19. Есепке тәуекел-бөлімше басшысының, тәуекел-бөлімшеге жетекшілік ететін ЕҰ басқарушы/басшы қызметкерінің қолдары қойылады.

